Pagal šias nuostatas asignuotosios įplaukos gali būti naudojamos bet kokioms EŽŪGF išlaidoms padengti. Per biudžetinius metus nepanaudota tokių įplaukų dalis bus automatiškai perkelta į kitus biudžetinius metus .

Įsipareigojimų ir mokėjimų asignavimų skirtumas susidaro dėl to, kad diferencijuotieji asignavimai naudojami tam tikroms priemonėms, kurias tiesiogiai įgyvendina Komisija. Jie daugiausia susiję su žemės ūkio produktų pardavimo skatinimo priemonėmis ir politikos strategija bei jos koordinavimo priemonėmis.

asignuotųjų įplaukų, kurias tikimasi surinkti per atitinkamus biudžetinius metus, įverčiai,

Tiesioginių išmokų vykdymas pagal įvairias pagalbos sistemas akivaizdžiai pagerėjo, palyginti su padėtimi tuo pačiu 2016 biudžetinių metų laikotarpiu. Be to, kelios valstybės narės pasinaudojo galimybe mokėti išankstines išmokas nuo 2016 m. spalio 16 d., kai kuriais atvejais taip pat pasinaudodamos nukrypti leidžianti nuostata mokėti didesnes nei 50 % išankstines išmokas.

Šį asignavimų viršijimą (palyginti su išlaidų įvertinimu) daugiausia nulėmė 3.1.3. punkte nurodyta išimtinė sureguliavimo pagalba, kurią taikant kiaulienos sektoriui skirtos atitinkamos pagalbos išlaidos deklaruojamos pagal šį straipsnį, o visa numatytų asignavimų suma įtraukiama į 05 02 12 straipsnį „Pienas ir pieno produktai“. Todėl panaudota per daug patvirtintų šio straipsnio asignavimų ir jie dengiami asignavimais, perkeliamais iš 05 02 12 biudžeto straipsnio.

Palyginti su praėjusiais metais, gana nedidelis nepakankamas patvirtintų asignavimų panaudojimas (lyginant su panaudojimo įvertinimu) yra teigiamas pokytis. Manoma, kad šis nepakankamas asignavimų panaudojimas yra laikinas ir kad kitos tiesioginės išmokos biudžetinių metų pabaigoje bus panaudotos taip, kaip numatyta.

3.3.Žemės ūkio išlaidų auditas (+27,2 mln. EUR)

Didesnį (palyginti su įvertinimu) asignavimų panaudojimą pagal 05 07 biudžeto skyrių daugiausia nulėmė anksčiau nei vidutiniškai ankstesniais metais atlikti mokėjimai. Šie mokėjimai daugiausia susiję su valstybėms narėms taikomomis finansinėmis pataisomis po sprendimų dėl ankstesnių metų sąskaitų atitikties patvirtinimo.

4.EŽŪGF asignuotų įplaukų panaudojimas

Iš priede pateikiamos lentelės matyti, kad 2017 m. sausio mėn. pabaigoje buvo surinkta 206,8 mln. EUR asignuotųjų įplaukų. Tai yra:

įplaukos dėl pataisų, grindžiamų apskaitos ir atitikties patvirtinimo sprendimais, sudarė 161,4 mln. EUR; iki biudžetinių metų pabaigos vis dar numatoma gauti papildomų sumų;

įplaukos, gautos susigrąžinus sumas dėl pažeidimų, siekė 43,6 mln. EUR, be to, iki biudžetinių metų pabaigos taip pat numatoma gauti papildomų sumų; ir

likutinės įplaukos, gautos taikant pieno mokestį, siekė 1,7 mln. EUR.

Galiausiai iš 2016 į 2017 m. perkelta 1 304 mln. EUR asignuotųjų įplaukų suma.

Todėl 2017 m. sausio 31 d. EŽŪGF išlaidoms padengti skirta asignuotųjų įplaukų suma siekė 1 510,8 mln. EUR, o per biudžetinius metus planuojama surinkti papildomas asignuotųjų įplaukų sumas.

5.Išvados

Remiantis preliminariu 2017 m. EŽŪGF biudžeto asignavimų panaudojimu iki 2017 m. sausio 31 d., mėnesinės kompensacijos valstybėms narėms yra maždaug 2 296,5 mln. EUR mažesnės už apskaičiuotąjį panaudojimo įvertinimą.

Jau turima 1 510,8 mln. EUR asignuotųjų įplaukų, be to, biudžetiniais metais tikimasi surinkti papildomų sumų.

Šiuo metu Komisija numato, kad per artimiausius mėnesius su rinka susijusioms išlaidoms ir tiesioginėms išmokoms skirti asignavimai turėtų būti panaudojami sparčiau (visų pirma kai kuriose valstybėse narėse) ir kad visos tiesioginės išmokos bus panaudotos taip, kaip iš pradžių planuota sudarant 2017 m. biudžetą. Be to, Komisija mano, kad iki metų pabaigos numatoma skirti asignuotųjų įplaukų suma bus pakankama vaisių ir daržovių sektoriaus gamintojų organizacijų veiklos fondų ir bazinės išmokos sistemos finansavimui padengti.